title: Komisijas Īstenošanas regula (ES) 2015/114 ( 2015. gada 26. janvāris ), ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. aprīļa līdz 30. jūnijam , saskaņā ar tarifu kvotu, kas Amerikas Savienoto Valstu izcelsmes mājputnu gaļai atvērta ar Regulu (EK) Nr. 536/2007

text:
               27.1.2015

               LV

               Eiropas Savienības Oficiālais Vēstnesis

               L 20/38

         KOMISIJAS ĪSTENOŠANAS REGULA (ES) 2015/114
   (2015. gada 26. janvāris),
   ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. aprīļa līdz 30. jūnijam, saskaņā ar tarifu kvotu, kas Amerikas Savienoto Valstu izcelsmes mājputnu gaļai atvērta ar Regulu (EK) Nr. 536/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 2. un 3. punktu,
   tā kā:

               (1)

               Ar Komisijas Regulu (EK) Nr. 536/2007 (2) ir atvērta ikgadējā tarifu kvota Amerikas Savienoto Valstu izcelsmes mājputnu gaļas nozares produktu importēšanai.

               (2)

               Daudzumi, kuri norādīti importa licenču pieteikumos, kas no 2014. gada 1. līdz 7. decembrim iesniegti par apakšperiodu no 2015. gada 1. janvāra līdz 31. martam, ir mazāki par pieejamajiem daudzumiem. Tāpēc būtu jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 536/2007 un kuri jāpieskaita apakšperiodam no 2015. gada 1. aprīļa līdz 30. jūnijam, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 26. janvārī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 15. maija Regula (EK) Nr. 536/2007, ar ko atver Amerikas Savienotajām Valstīm piešķirtu tarifu kvotu mājputnu gaļai un paredz tās pārvaldīšanu (OV L 128, 16.5.2007., 6. lpp.).

      PIELIKUMS

                  Kārtas numurs

                  Nepieprasītie daudzumi, kuri jāpieskaita apjomam, kas pieejams par apakšperiodu no 2015. gada 1. aprīļa līdz 30. jūnijam
                  (kg)

                  09.4169

                  16 008 750


title: Padomes Īstenošanas regula (ES) 2017/1090 (2017. gada 20. jūnijs), ar ko īsteno 17. panta 1. punktu Regulā (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā

text:
               21.6.2017

               LV

               Eiropas Savienības Oficiālais Vēstnesis

               L 158/1

         PADOMES ĪSTENOŠANAS REGULA (ES) 2017/1090
   (2017. gada 20. jūnijs),
   ar ko īsteno 17. panta 1. punktu Regulā (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 224/2014 (2014. gada 10. marts) par ierobežojošiem pasākumiem saistībā ar situāciju Centrālāfrikas Republikā (1) un jo īpaši tās 17. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               2014. gada 10. martā Padome pieņēma Regulu (ES) Nr. 224/2014.

               (2)

               2017. gada 17. maijā Apvienoto Nāciju Organizācijas Drošības padomes komiteja, kas izveidota, ievērojot Apvienoto Nāciju Organizācijas Drošības padomes Rezolūciju 2127 (2013), to personu un vienību sarakstam, kurām piemēro ierobežojošus pasākumus, pievienoja vienu personu. 2017. gada 24. maijā Padome pieņēma Īstenošanas regulu (ES) 2017/890 (2), pievienojot šo personu Regulas (ES) Nr. 224/2014 I pielikumam.

               (3)

               Būtu jāpilnīgo informācija attiecībā uz šo personu, un tāpēc būtu attiecīgi jāgroza Regulas (ES) Nr. 224/2014 I pielikums,

         IR PIEŅĒMUSI ŠO REGULU.
   1. pants
   Ar šo Regulas (ES) Nr. 224/2014 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2017. gada 20. jūnijā

            Padomes vārdā –

            priekšsēdētāja

         H. DALLI

      (1)  OV L 70, 11.3.2014., 1. lpp.

      (2)  Padomes Īstenošanas regula (ES) 2017/890 (2017. gada 24. maijs), ar ko īsteno 17. panta 1. punktu Regulā (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā (OV L 138, 25.5.2017., 1. lpp.).

      PIELIKUMS
      Ierakstu Regulas (ES) Nr. 224/2014 I pielikumā par turpmāk minēto personu aizstāj ar šādu ierakstu:

                     “12.

                        Abdoulaye HISSENE (jeb: a) Abdoulaye Issène; b) Abdoulaye Hissein; c) Hissene Abdoulaye; d) Abdoulaye Issène Ramadane; e) Abdoulaye Issene Ramadan; f) Issene Abdoulaye)

                        Dzimšanas datums: 1967

                        Dzimšanas vieta:
                        Ndele, Bamingui-Bangoran, Centrālāfrikas Republika

                        Valstspiederība: Centrālāfrikas Republika

                        Pases Nr.: Centrālāfrikas Republikas diplomātiskā pase Nr. D00000897, izdošanas datums: 2013. gada 5. aprīlis (derīga līdz 2018. gada 4. aprīlim)

                        Adrese: a) KM5, Bangui, Centrālāfrikas Republika; b) Nana-Grebizi, Centrālāfrikas Republika

                        Datums, kad iekļauts ANO sarakstā:2017. gada 17. maijs

                        Cita informācija:
                        Hissène iepriekš bija jaunatnes un sporta ministrs Centrālāfrikas Republikas bijušā prezidenta Michel Djotodia kabineta sastāvā. Pirms tam viņš bija politiskās partijas “Patriotu konvents taisnīgumam un mieram” (Convention of Patriots for Justice and Peace) vadītājs. Viņš arī kļuva par bruņoto kaujinieku grupējumu vadītāju Bangui, it īpaši PK5 (trešā rajona) apkaimē.

                        Informācija no apraksta par iemesliem iekļaušanai sarakstā, ko sniegusi Sankciju komiteja:

                        Abdoulaye Hissène tika iekļauts sarakstā 2017. gada 17. maijā, ievērojot Rezolūcijas 2339 (2017) 16. punktu un 17. punkta g) apakšpunktu, kā “persona, kas iesaistās darbībās, kuras apdraud Centrālāfrikas Republikas mieru, stabilitāti vai drošību, tostarp darbībās, kuras apdraud vai traucē politisko pārejas procesu vai stabilizācijas un samierināšanas procesu vai kuras uzkurina vardarbību, vai kas sniedz šādām darbībām atbalstu;” un “kas ir iesaistīta tādu uzbrukumu plānošanā, vadīšanā, finansēšanā vai veikšanā, kas vērsti pret ANO misijām vai starptautisko drošības spēku klātbūtni, tostarp pret MINUSCA, Eiropas Savienības misijām un Francijas operācijām, ar ko tās atbalsta.”

                           Papildu informācija:

                        Abdoulaye Hissène un citi ex-Séléka locekļi sadarbojās ar Anti-balaka sabotētājiem, kas bija saistīti ar bijušo Centrālāfrikas Republikas prezidentu François Bozizé, tostarp Maxime Mokom, lai 2015. gada septembrī veicinātu vardarbīgus protestus un sadursmes kā daļu no neveiksmīgā valsts apvērsuma mēģinājuma gāzt valdību laikā, kad tābrīža pagaidu prezidente Catherine Samba-Panza piedalījās 2015. gada ANO Ģenerālajā asamblejā. Pret Mokom, Hissène un citiem Centrālāfrikas Republikas valdība izvirzīja apsūdzību par dažādiem noziedzīgiem nodarījumiem, tostarp slepkavībām, ļaunprātīgu dedzināšanu, spīdzināšanu un laupīšanu saistībā ar neizdevušos valsts apvērsumu.
                     Kopš 2015. gada Hissène bija kļuvis par vienu no galvenajiem Bangui PK5 apkaimē esošo bruņoto kaujinieku grupējumu vadītājiem; tajos bija apvienoti vairāk nekā 100 vīrieši. Tādējādi viņš traucēja pārvietošanās brīvību un valsts varas atgriešanos minētajā teritorijā, tostarp, uzliekot nelikumīgus nodokļus par transportēšanas un tirdzniecības darbībām. 2015. gada otrajā pusē Hissène rīkojās kā ex-Séléka“Nairobistu” pārstāvis Bangui, darbībās tuvinoties ar “Antibalaka” kaujiniekiem Mokom vadībā. Haroun Gaye un Hissène kontrolēti bruņoti vīrieši piedalījās vardarbīgajos notikumos, kas norisinājās Bangui laikposmā no 2015. gada 26. septembra līdz 3. oktobrim.

                        Hissène grupas locekļi tiek turēti aizdomās par līdzdalību 2015. gada 13. decembrī – konstitucionālā referenduma dienā – notikušajā uzbrukumā ex-Séléka vadītāja Mohamed Moussa Dhaffane automobilim. Hissène tiek apsūdzēts par vardarbības sarīkošanu Bangui KM5 rajonā, kurā tika nogalināti pieci un ievainoti divdesmit cilvēki, un iedzīvotājiem tika liegts piedalīties balsošanā referendumā par konstitūciju. Hissène apdraudēja vēlēšanu norisi, radot atriebības uzbrukumu ciklu starp dažādām grupām.
                     2016. gada 15. martā policija apcietināja Hissène Bangui M'poko lidostā un nodeva viņu valsts žandarmērijas pētniecības un izmeklēšanas nodaļai. Pēc tam viņa kaujinieki, izmantojot vardarbību, viņu atbrīvoja un nozaga vienu ieroci, ko MINUSCA iepriekš nodeva saistībā ar lūgumu piešķirt izņēmumu, ko komiteja bija apstiprinājusi.
                     2016. gada 19. jūnijā pēc tam, kad iekšējās drošības spēki PK12 apkaimē arestēja musulmaņu tirgotājus, Gaye un Hissène kaujinieki Bangui nolaupīja piecus valsts policistus. 20. jūnijāMINUSCA mēģināja policistus atbrīvot. Hissène un Gaye kontrolētie bruņotie vīrieši piedalījās apšaudē ar miera uzturētājiem, kuri mēģināja atbrīvot ķīlniekus. Tā rezultātā tika nogalināti vismaz seši cilvēki, un viens miera uzturētājs tika ievainots.
                     2016. gada 12. augustāHissène uzņēmās vadību pār 6 transportlīdzekļu konvoju, kuros atradās smagi bruņotas personas. Konvoju, kas devās prom no Bangui, MINUSCA aizturēja uz dienvidiem no Sibut. Ceļā uz ziemeļiem konvojs piedalījās apšaudēs ar iekšējās drošības spēkiem pie vairākiem kontrolpunktiem. Galu galā MINUSCA konvoju apstādināja 40 km uz dienvidiem no Sibut. Pēc vairākkārtējām apšaudēm MINUSCA notvēra 11 vīriešus, bet Hissène un vairāki citi izbēga. Apcietinātās personas MINUSCA norādīja, ka Hissène vadījis konvoju, kura mērķis bija nonākt līdz Bria un piedalīties Nourredine Adam organizētajā ex-Séléka grupu sapulcē.
                     2016. gada augustā un septembrī ekspertu grupa divas reizes mēroja ceļu uz Sibut, lai aplūkotu mantu, ko MINUSCA13. augustā konfiscēja Hissène Gaye un Hamit Tidjani konvojam. Ekspertu grupa arī pārbaudīja munīciju, kas tika izņemta Hissène mājoklī 16. augustā. Sešos transportlīdzekļos un pie aizturētajām personām tika atrasts letāls un neletāls militārais aprīkojums. 2016. gada 16. augustā Centrālā žandarmērija pārmeklēja Hissène mājokli Bangui. Tika atrasts vairāk nekā 700 ieroču.
                     2016. gada 4. septembrīex-Séléka elementu grupa, ar sešiem motocikliem pārvietojoties no Kaga-Bandoro, lai pa ceļam uzņemtu Hissène un viņa līdzgaitniekus, netālu no Dékoa atklāja uguni pret MINUSCA. Šā starpgadījuma laikā tika nogalināts viens ex-Séléka kaujinieks, un ievainoti tika divi miera uzturētāji un viens civiliedzīvotājs.”


title: Komisijas Īstenošanas regula (ES) 2017/1376 (2017. gada 25. jūlijs), ar ko atjauno varfarīna kā 14. produkta veida biocīdos lietojamas aktīvās vielas apstiprinājumu (Dokuments attiecas uz EEZ. )

text:
               26.7.2017

               LV

               Eiropas Savienības Oficiālais Vēstnesis

               L 194/9

         KOMISIJAS ĪSTENOŠANAS REGULA (ES) 2017/1376
   (2017. gada 25. jūlijs),
   ar ko atjauno varfarīna kā 14. produkta veida biocīdos lietojamas aktīvās vielas apstiprinājumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 14. panta 4. punkta a) apakšpunktu,
   tā kā:

               (1)

               aktīvā viela varfarīns ir apstiprināta lietošanai par rodenticīdu 14. produkta veida biocīdos saskaņā ar Regulu (ES) Nr. 528/2012.

               (2)

               Saskaņā ar Regulas (ES) Nr. 528/2012 13. panta 1. punktu Eiropas Ķimikāliju aģentūrai (“Aģentūra”) tika iesniegts pieteikums par minētās aktīvās vielas apstiprinājuma atjaunošanu. Šo pieteikumu kā kompetentā novērtētājiestāde izvērtēja Īrijas kompetentā iestāde.

               (3)

               2016. gada 25. martā kompetentā novērtētājiestāde Aģentūrai iesniedza ieteikumu par varfarīna apstiprinājuma atjaunošanu.

               (4)

               2016. gada 16. jūnijā Aģentūras Biocīdu komiteja, ņemot vērā kompetentās novērtētājiestādes secinājumus, formulēja Aģentūras atzinumu (2).

               (5)

               Saskaņā ar minēto atzinumu varfarīns atbilst Eiropas Parlamenta un Padomes Regulas (EK) Nr. 1272/2008 (3) kritērijiem, lai to klasificētu reproduktīvai sistēmai toksisku vielu 1.A kategorijā. Tāpēc varfarīns atbilst Regulas (ES) Nr. 528/2012 5. panta 1. punkta c) apakšpunktā minētajam izslēgšanas kritērijam.

               (6)

               Turklāt varfarīnu saturošu līdzekļu lietošana vieš bažas saistībā ar primāras un sekundāras saindēšanās gadījumiem, pat ja veic ierobežojošus riska pārvaldības pasākumus, tāpēc varfarīns arī atbilst aizstājamas vielas kritērijam atbilstoši minētās regulas 10. panta 1. punkta e) apakšpunktam.

               (7)

               Saskaņā ar Regulas (ES) Nr. 528/2012 12. pantu izslēgšanas kritērijiem atbilstošām aktīvajām vielām apstiprinājumu var atjaunot vienīgi tad, ja ir izpildīts vismaz viens tās pašas regulas 5. panta 2. punktā minētais atkāpes piemērošanas nosacījums.

               (8)

               Saskaņā ar Regulas (ES) Nr. 528/2012 10. panta 3. punktu Aģentūra rīkoja sabiedrisku apspriešanu, lai savāktu būtisku informāciju par varfarīnu, tostarp informāciju par pieejamajiem aizstājējiem.

               (9)

               Komisija arī veica īpašu sabiedrisko apspriešanu, lai savāktu informāciju par to, vai ir izpildīti atkāpes piemērošanas nosacījumi, kas izklāstīti Regulas (ES) Nr. 528/2012 5. panta 2. punktā. Apspriešanā saņemtās atbildes Komisija darīja publiski pieejamas.

               (10)

               Abās iepriekšminētajās sabiedriskajās apspriešanās saņemtās atbildes, kā arī informācija par pieejamajām antikoagulatīvas darbības rodenticīdu alternatīvām, kas iekļautas 1. pielikumā Komisijas ziņojumam par riska mazināšanas pasākumiem, kurus veic saistībā ar antikoagulatīvas darbības rodenticīdiem (4), tika apspriestas ar dalībvalstīm Biocīdu pastāvīgajā komitejā.

               (11)

               Grauzēji var pārnēsāt patogēnus, kas vainojami daudzās zoonozēs, kuras var nopietni apdraudēt cilvēku vai dzīvnieku veselību. Neķīmiska kontrole vai preventīvas grauzēju apkarošanas metodes, piemēram, mehāniskas, elektriskas vai līmes lamatas, dažkārt nav pietiekami efektīvas, turklāt to izmantošana var radīt jautājumus, vai minētās metodes ir humānas un vai tās grauzējiem nerada liekas ciešanas. Citas aktīvās vielas, kas apstiprinātas par rodenticīdiem, var nebūt piemērotas visām lietotāju kategorijām un var nebūt efektīvas visām grauzēju sugām. Efektīvā grauzēju apkarošanā nevar paļauties vienīgi uz minēto neķīmisko kontroli vai preventīvajām metodēm, tāpēc uzskata, ka grauzēju atbilstošas apkarošanas labad papildus minētajām alternatīvām ir nepieciešams varfarīns. Līdz ar to varfarīns palīdzētu novērst vai ierobežot cilvēku un dzīvnieku veselības nopietnu apdraudējumu, kas saistīts ar grauzējiem. Tātad ir izpildīts 5. panta 2. punkta b) apakšpunktā izklāstītais nosacījums.

               (12)

               Patlaban grauzēju apkarošana lielākoties balstās uz antikoagulatīvas darbības rodenticīdiem, kuru neapstiprināšanas gadījumā grauzēji netiktu pietiekami apkaroti. Tas var ne tikai būtiski kaitēt cilvēku vai dzīvnieku veselībai vai videi, bet arī iespaidot sabiedrības priekšstatu par savu drošību saistībā ar eksponētību grauzējiem vai vairāku tādu saimnieciskās darbības veidu drošību, kuros varētu būt eksponētība grauzējiem, un tam būtu ekonomiskas un sociālas sekas. No otras puses, varfarīnu saturošu līdzekļu lietošanas dēļ radīto cilvēku veselības, dzīvnieku veselības un vides risku var mazināt, ja to lietošanā ievēro noteiktas specifikācijas un nosacījumus. Tāpēc lēmumam varfarīnu neapstiprināt par aktīvo vielu būtu nesamērīgi negatīva ietekme uz sabiedrību salīdzinājumā ar risku, ko rada šīs vielas lietošana. Tātad ir izpildīts arī 5. panta 2. punkta c) apakšpunktā izklāstītais nosacījums.

               (13)

               Tāpēc ir lietderīgi atjaunot varfarīna apstiprinājumu lietošanai 14. produkta veida biocīdos ar noteikumu, ka tiek ievērotas noteiktas specifikācijas un nosacījumi.

               (14)

               Saskaņā ar Regulas (ES) Nr. 528/2012 10. panta 1. punkta a) un e) apakšpunktu varfarīns ir aizstājama viela, un tālab būtu jāpiemēro minētās regulas 10. panta 4. punktā norādītais atjaunošanas termiņš.

               (15)

               Ar Komisijas Īstenošanas lēmumu (ES) 2016/135 (5) sākotnējais termiņš, līdz kuram par 14. produkta veida biocīdos lietojamām vielām apstiprina flokumafēnu, brodifakumu un varfarīnu, tika atlikts līdz 2018. gada 30. jūnijam. Minēto apstiprinājumu atjaunošanas pieteikumu izskatīšana tagad ir pabeigta, tāpēc ir lietderīgi atcelt Īstenošanas lēmumu (ES) 2016/135.

               (16)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Varfarīna kā 14. produkta veida biocīdos lietojamas aktīvās vielas apstiprinājumu atjauno ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Īstenošanas lēmumu (ES) 2016/135 atceļ.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 25. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval

      (3)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

      (4)  Galīgais ziņojums Risk mitigation measures for anticoagulant rodenticides. Eiropas Komisija (2014), Brisele, Beļģija. 100 lpp. ISBN 978-92-79-44992-5.

      (5)  Komisijas 2016. gada 29. janvāra Īstenošanas lēmums (ES) 2016/135, ar ko atliek termiņu, līdz kuram flokumafēns, brodifakums un varfarīns apstiprināti par 14. produkta veida biocīdos lietojamām vielām (OV L 25, 2.2.2016., 65. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprinājuma beigu datums

                  Produkta veids

                  Īpaši nosacījumi

                  Varfarīns

                     IUPAC nosaukums:
                  (RS)-4-hidroksi-3-(3-okso-1-fenilbutil)kumarīns
                  EK Nr.: 201-377-6

                     CAS Nr.: 81-81-2

                  990 g/kg

                  2024. gada 30. jūnijs

                  14

                  Varfarīnu uzskata par aizstājamu vielu saskaņā ar Regulas (ES) Nr. 528/2012 10. panta 1. punkta a) un e) apakšpunktu.
                  Biocīdu atļaujas piešķir ar šādiem vispārējiem nosacījumiem:

                              1)

                              produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikumā aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti. Turklāt saskaņā ar Regulas (ES) Nr. 528/2012 VI pielikuma 10. punktu produkta novērtēšanā izvērtē, vai var izpildīt Regulas (ES) Nr. 528/2012 5. panta 2. punkta nosacījumus;

                              2)

                              produktus atļauj lietot tikai tajās dalībvalstīs, kurās ir izpildīts vismaz viens no Regulas (ES) Nr. 528/2012 5. panta 2. punkta nosacījumiem;

                              3)

                              varfarīna nominālā koncentrācija produktos nepārsniedz 790 mg/kg;

                              4)

                              produkti satur aversīvu vielu un krāsvielu;

                              5)

                              produktus neatļauj lietot iezīmēšanas pulvera veidā;

                              6)

                              produktus kontaktpreparātu veidā, kas nav iezīmēšanas pulveris, atļauj lietot tikai apmācītiem profesionāliem lietotājiem tikai tādās vietās telpās, kurām nevar piekļūt bērni un nemērķa dzīvnieki;

                              7)

                              produktus neatļauj lietot pastāvīgās vai impulsrežīma ēsmās;

                              8)

                              atļaujas piešķir vienīgi lietošanai gataviem produktiem;

                              9)

                              cilvēku, nemērķa dzīvnieku un vides primāro un sekundāro eksponētību pēc iespējas samazina, apsverot un izmantojot visus piemērotos un pieejamos riska mazināšanas pasākumus. Tostarp, piemēram, lietošanas atļauju, kad vien iespējams, piešķir tikai profesionālai lietošanai vai apmācītiem profesionāliem lietotājiem, un nosaka īpašus papildu nosacījumus katrai lietotāju kategorijai;

                              10)

                              līķus un neapēsto ēsmu iznīcina atbilstoši vietējām prasībām. Valsts atļaujā iznīcināšanas metodi detalizēti norāda produkta aprakstā, kā arī iekļauj produkta etiķetē.

                        Tādu biocīdu atļaujām, kuri paredzēti plašai sabiedrībai, papildus vispārējiem nosacījumiem paredz šādus nosacījumus:

                              1)

                              produktus atļauj lietot vienīgi viltojumdrošās ēsmas stacijās;

                              2)

                              produktus piegādā vienīgi ar šādu maksimālo ēsmas daudzumu vienā iepakojumā:

                                          a)

                                          produkti tikai peļu apkarošanai:

                                                      i)

                                                      ēsmas graudi, granulas vai pasta: 250 g;

                                                      ii)

                                                      ēsmas vaska briketes: 500 g;

                                          b)

                                          produkti tikai žurku vai peļu un žurku apkarošanai:

                                                      i)

                                                      ēsmas graudi, granulas vai pasta: 750 g;

                                                      ii)

                                                      ēsmas vaska briketes: 1 500  g;

                              3)

                              produktus Rattus norvegicus un Rattus rattus apkarošanai atļauj lietot tikai telpās vai ēkās un ap tām;

                              4)

                              produktus Mus musculus apkarošanai atļauj lietot tikai telpās;

                              5)

                              personas, kuras produktus dara pieejamus tirgū, gādā, lai produktiem būtu pievienota informācija par risku, kas saistīts ar antikoagulatīvas darbības rodenticīdiem vispār, par pasākumiem, ar kuriem to lietošanu ierobežo līdz nepieciešamajam minimumam, un atbilstošiem piesardzības pasākumiem;

                              6)

                              produktus beramas ēsmas formā, piemēram, graudus vai granulas, atļauj tikai tad, ja tos piegādā maisiņos vai citā iepakojumā, lai samazinātu iedarbību uz cilvēkiem un vidi.

                        Tādu biocīdu atļaujām, kuri paredzēti tikai profesionālai lietošanai, papildus vispārējiem nosacījumiem paredz šādus nosacījumus:

                              1)

                              produktus neatļauj lietot kanalizācijā, atklātās vietās un atkritumu izgāztuvēs;

                              2)

                              produktus atļauj lietot vienīgi viltojumdrošās ēsmas stacijās;

                              3)

                              personas, kas profesionāliem lietotājiem paredzētus produktus dara pieejamus tirgū, gādā, lai šie produkti netiktu piegādāti plašai sabiedrībai.

                        Tādu biocīdu atļaujām, kuri paredzēti tikai apmācītiem profesionāliem lietotājiem, papildus vispārējiem nosacījumiem paredz šādus nosacījumus:

                              1)

                              produktus var atļaut lietot kanalizācijā, atklātās vietās un atkritumu izgāztuvēs;

                              2)

                              produktus var atļaut lietot slēgtos un aizsargātos ēsmas punktos, ja vien tie nemērķa sugām un cilvēkiem nodrošina tikpat augstu aizsardzības līmeni kā viltojumdrošas ēsmas stacijas;

                              3)

                              personas, kuras apmācītiem profesionāliem lietotājiem paredzētus produktus dara pieejamus tirgū, gādā, lai šie produkti netiktu piegādāti nevienam citam kā vien apmācītiem profesionāļiem.

         (1)  Šajā slejā norādītā tīrības pakāpe ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.


title: Komisijas Īstenošanas regula (ES) 2017/1222 (2017. gada 26. jūnijs) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Kiełbasa biała parzona wielkopolska (AĢIN))

text:
               7.7.2017

               LV

               Eiropas Savienības Oficiālais Vēstnesis

               L 174/13

         KOMISIJAS ĪSTENOŠANAS REGULA (ES) 2017/1222
   (2017. gada 26. jūnijs)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Kiełbasa biała parzona wielkopolska (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Polijas pieteikums, kurā lūgts reģistrēt nosaukumu Kiełbasa biała parzona wielkopolska, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Kiełbasa biała parzona wielkopolska būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Kiełbasa biała parzona wielkopolska (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.2. grupas “Gaļas produkti (termiski apstrādāti, sālīti, kūpināti u. c.)” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 26. jūnijā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 73, 9.3.2017., 25. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 237/2012 ( 2012. gada 19. marts ) par atļauju izmantot alfa-galaktozidāzi (EC 3.2.1.22), kas iegūta no Saccharomyces cerevisiae (CBS 615.94), un endo-1,4-beta-glikanāzi (EC 3.2.1.4), kas iegūta no Aspergillus niger (CBS 120604), kā barības piedevas gaļas cāļiem (atļaujas turētājs Kerry Ingredients and Flavours )  Dokuments attiecas uz EEZ

text:
               20.3.2012

               LV

               Eiropas Savienības Oficiālais Vēstnesis

               L 80/1

         KOMISIJAS ĪSTENOŠANAS REGULA (ES) Nr. 237/2012
   (2012. gada 19. marts)
   par atļauju izmantot alfa-galaktozidāzi (EC 3.2.1.22), kas iegūta no Saccharomyces cerevisiae (CBS 615.94), un endo-1,4-beta-glikanāzi (EC 3.2.1.4), kas iegūta no Aspergillus niger (CBS 120604), kā barības piedevas gaļas cāļiem (atļaujas turētājs Kerry Ingredients and Flavours)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regula (EK) Nr. 1831/2003 paredz atļauju piešķiršanu dzīvnieku barībā lietotām piedevām, kā arī tās pamatojumu un procedūru.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju alfa-galaktozidāzes (EC 3.2.1.22), kas iegūta no Saccharomyces cerevisiae (CBS 615.94), un endo-1,4-beta-glikanāzes (EC 3.2.1.4), kas iegūta no Aspergillus niger (CBS 120604), izmantošanai. Minētajam pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.

               (3)

               Pieteikums attiecas uz atļaujas piešķiršanu alfa-galaktozidāzei (EC 3.2.1.22), kas iegūta no Saccharomyces cerevisiae (CBS 615.94), un endo-1,4-beta-glikanāzei (EC 3.2.1.4), kas iegūta no Aspergillus niger (CBS 120604), lai tās izmantotu kā barības piedevas gaļas cāļiem un klasificētu piedevu kategorijā “zootehniskās piedevas”.

               (4)

               Eiropas Pārtikas nekaitīguma iestāde (“iestāde”) 2011. gada 17. novembra atzinumā (2) secināja, ka ierosinātajos lietošanas apstākļos alfa-galaktozidāzes (EC 3.2.1.22), kas iegūta no Saccharomyces cerevisiae (CBS 615.94), un endo-1,4-beta-glikanāzes (EC 3.2.1.4), kas iegūta no Aspergillus niger (CBS 120604), preparātam nav nelabvēlīgas ietekmes uz dzīvnieku veselību, cilvēku veselību vai vidi un ka tas var uzlabot gaļas cāļu galīgo ķermeņa svaru. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā pārbaudīja arī ar Regulu (EK) Nr. 1831/2003 izveidotās Eiropas Savienības references laboratorijas iesniegto ziņojumu par barībā esošās barības piedevas analīzes metodi.

               (5)

               Alfa-galaktozidāzes (EC 3.2.1.22), kas iegūta no Saccharomyces cerevisiae (CBS 615.94), un endo-1,4-beta-glikanāzes (EC 3.2.1.4), kas iegūta no Aspergillus niger (CBS 120604), novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot atbilstīgi šīs regulas pielikumam.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. martā

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  EFSA Journal, 2011. gads; 9(12):2451.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas termiņš

                  Aktivitātes vienības/kg kompleksās lopbarības ar mitruma saturu 12 %

                     Zootehnisko piedevu kategorija. Funkcionālā grupa: gremošanas veicinātāji

                  4a17

                     Kerry Ingredients and Flavours

                  Alfa-galaktozidāze
                  (EC 3.2.1.22)
                  Endo-1,4-beta-glikanāze
                  (EC 3.2.1.4)

                                 Piedevas sastāvs

                              Preparāts alfa-galaktozidāze (EC 3.2.1.22), kas iegūta no Saccharomyces cerevisiae (CBS 615.94), un endo-1,4-beta-glikanāze (EC 3.2.1.4), kas iegūta no Aspergillus niger (CBS 120604), ciets stāvoklis ar minimālo aktivitāti:

                                          —

                                          1 000 U (1) alfa-galaktozidāzes/g

                                          —

                                          5 700 U (2) endo-1,4-beta-glikanāzes/g

                                 Aktīvās vielas raksturojums

                              Alfa-galaktozidāze, kas iegūta no Saccharomyces cerevisiae (CBS 615.94), un endo-1,4-beta-glikanāze, kas iegūta no Aspergillus niger (CBS 120604)

                                 Analīzes metode
                                  (3)

                              Noteikšana:

                                          —

                                          kolorimetriskā metode, ar kuru nosaka p-nitrofenola daudzumu, ko alfa-galaktozidāze izdala no nitrofenil-alfa-galaktozidāzes substrāta,

                                          —

                                          kolorimetriskā metode, ar ko nosaka ūdenī šķīstošas krāsvielas daudzumu, kuru endo-1,4-beta-glikanāze izdala no miežu glikāna substrāta, kas saistīts ar azurīnu

                  Gaļas cāļi

                  —

                  50 U alfa-galaktozidāze
                  285 U endo-1,4-beta-glikanāze

                  —

                              1.

                              Piedevas un premiksa lietošanas noteikumos norāda uzglabāšanas temperatūru, uzglabāšanas laiku un noturību pret granulēšanos.

                              2.

                              Maksimālā ieteicamā deva:

                                          —

                                          100 U alfa-galaktozidāzes/kg,

                                          —

                                          570 U endo-1,4-beta-glikanāzes/kg.

                              3.

                              Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.

                  2022. gada 9. aprīlis

         (1)  1 U ir fermenta daudzums, kas pie pH 5,0 un 37 °C vienā minūtē no p-nitrofenola alfa-galactopiranozīda (pNPG) atbrīvo 1 μmol p-nitrofenola.

         (2)  1 U ir fermenta daudzums, kas pie pH 5,0 un 50 °C vienā minūtē no beta-glikāna atbrīvo 1 mg reducējošo cukuru (glikozes ekvivalentu).

         (3)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisijas Īstenošanas regula (ES) 2017/1914 (2017. gada 19. oktobris) par atļauju lietot salinomicīnnātriju (Sacox 120 microGranulate un Sacox 200 microGranulate) par barības piedevu gaļas cāļiem un dējējvistām un ar ko atceļ Regulu (EK) Nr. 1852/2003 un Regulu (EK) Nr. 1463/2004 (atļaujas turētājs Huvepharma NV) (Dokuments attiecas uz EEZ. )

text:
                  20.10.2017

                  LV

                  Eiropas Savienības Oficiālais Vēstnesis

                  L 271/1

            KOMISIJAS ĪSTENOŠANAS REGULA (ES) 2017/1914
      (2017. gada 19. oktobris)
      par atļauju lietot salinomicīnnātriju (Sacox 120 microGranulate un Sacox 200 microGranulate) par barības piedevu gaļas cāļiem un dējējvistām un ar ko atceļ Regulu (EK) Nr. 1852/2003 un Regulu (EK) Nr. 1463/2004 (atļaujas turētājs Huvepharma NV)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu un 13. panta 3. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                  (2)

                  Saskaņā ar Direktīvu 70/524/EEK salinomicīnnātriju 120 g/kg (Sacox 120 microGranulate) ar Komisijas Regulu (EK) Nr. 1852/2003 (3) tika atļauts desmit gadus lietot par barības piedevu dējējvistām un ar Komisijas Regulu (EK) Nr. 1463/2004 (4) – gaļas cāļiem. Pēc tam minēto piedevu saskaņā ar Regulas (EK) Nr. 1831/2003 10. panta 1. punktu ierakstīja Lopbarības piedevu reģistrā kā esošu produktu.

                  (3)

                  Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums, kurā lūgts atkārtoti izvērtēt salinomicīnnātriju 120 g/kg (Sacox 120 microGranulate) kā barības piedevu gaļas cāļiem un dējējvistām. Saskaņā ar minētās regulas 7. pantu tika iesniegts pieteikums uz atļauju jaunajam preparātam salinomicīnnātrijam 200 g/kg (Sacox 200 microGanulate), lūdzot šo piedevu klasificēt piedevu kategorijā “kokcidiostati un histomonostati”. Saskaņā ar minētās regulas 13. panta 3. punktu tika iesniegts pieteikums, kurā lūgts preparāta nelietošanas laiku pirms kaušanas saīsināt no vienas dienas līdz nulle dienām un kurā attiecībā uz minēto piedevu lūgts grozīt maksimālos atlieku līmeņus (MAL) no 5μg uz kg visu mitro audu uz 0,150 mg uz kg aknu, 0,040 mg uz kg nieru, 0,015 mg uz kg muskuļu un 0,150 mg uz kg ādas/tauku. Minētajiem pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (4)

                  Eiropas Pārtikas nekaitīguma iestāde (“Iestāde”) 2016. gada 6. decembra atzinumā (5) secināja, ka ar piedāvātajiem lietošanas nosacījumiem salinomicīnnātrijs 120 g/kg (Sacox 120 microGranulate) un salinomicīnnātrijs 200 g/kg (Sacox 200 microGranulate), lietots barībā, nelabvēlīgi neietekmē dzīvnieku veselību, cilvēka veselību vai vidi. Turklāt Iestāde secināja, ka salinomicīnnātrija 120 g/kg (Sacox 120 microGranulate) un salinomicīnnātrija 200 g/kg (Sacox 200 microGranulate) lietošana iedarbīgi kontrolē gaļas cāļu kokcidiozi un ka, balstoties uz sniegtajiem pētījumiem, šis secinājums attiecināms arī uz dējējvistām. Tāpat Iestāde secināja, ka ekspozīcijas aplēses augstākajā lietošanas līmeni uzrādīja pieņemamu nelietošanas laiku – nulle dienas. Iestāde arī secināja, ka nav nepieciešams noteikt MAL. Iestāde uzskata, ka nav vajadzības noteikt īpašas prasības uzraudzībai pēc piedevu laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (5)

                  Tomēr kontroles nolūkos būtu jānosaka MAL attiecībā uz aknām, nierēm, muskuļiem un ādu/taukiem. Tika arī uzskatīts, ka jāīsteno uzraudzība uz vietas attiecībā uz Eimeria spp. rezistenci pret salinomicīnnātriju, vēlams, atļaujas perioda beigu posmā.

                  (6)

                  Preparāta salinomicīnnātrijs 120 g/kg (Sacox 120 microGranulate) un salinomicīnnātrijs 200 g/kg (Sacox 200 microGranulate) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minētais preparāts būtu jāatļauj lietot tā, kā norādīts šīs regulas pielikumā.

                  (7)

                  Regula (EK) Nr. 1852/2003 un Regula (EK) Nr. 1463/2004 būtu jāatceļ.

                  (8)

                  Nekaitīguma apsvērumi neliek atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                  (9)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Atļaujas piešķiršana
      Pielikumā norādītos preparātus, kas pieder pie piedevu kategorijas “kokcidiostati un histomonostati”, ir atļauts lietot par kokcidiostatu dzīvnieku ēdināšanā, ievērojot pielikumā noteiktos nosacījumus.
      2. pants
      Regulas (EK) Nr. 1852/2003 atcelšana
      Regulu (EK) Nr. 1852/2003 atceļ.
      3. pants
      Regulas (EK) Nr. 1463/2004 atcelšana
      Komisijas Regulu (EK) Nr. 1463/2004 atceļ.
      4. pants
      Pārejas pasākumi
      Tādu pielikumā norādīto preparātu un šo preparātu saturošo barību, kuri ražoti un marķēti pirms 2018. gada 9. maija, saskaņā ar noteikumiem, kas bija piemērojami pirms 2017. gada 9. novembra, arī turpmāk drīkst laist tirgū un lietot, līdz beidzas esošie krājumi.
      5. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 19. oktobrī

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

         (3)  Komisijas 2003. gada 21. oktobra Regula (EK) Nr. 1852/2003, ar ko kokcidiostatu barībā atļauj izmantot 10 gadus (OV L 271, 22.10.2003., 13. lpp.).

         (4)  Komisijas 2004. gada 17. augusta Regula (EK) Nr. 1463/2004, ar ko uz desmit gadiem atļauj izmantot dzīvnieku pārtikā piedevu “Sacox 120 microGranulate”, kas pieder grupai “Kokcidiostati un citas zāles” (OV L 270, 18.8.2004., 5. lpp.).

         (5)  EFSA Journal 2017; 15(1):4670.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva
                     (komercnosaukums)

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     Maksimālais atlieku līmenis (MAL) attiecīgajā dzīvnieku izcelsmes pārtikā

                     mg aktīvās vielas uz kg kompleksās barības ar mitruma saturu 12 %

                        Kokcidiostati un histomonostati

                     51766

                     Huvepharma NV

                     Salinomicīna nātrijs 120 g/kg
                     (Sacox 120 microGranulate)
                     Salinomicīna nātrijs 200 g/kg
                     (Sacox 200 microGranulate)

                        Piedevas sastāvs

                     (Sacox 120 microGranulate)

                                 Salinomicīnnātrijs: 114–132 g/kg

                                 Silīcija dioksīds: 10–100 g/kg

                                 Kalcija karbonāts: 500– 700 g/kg

                           Cietā veidā
                     (Sacox 200 microGranulate)

                                 Salinomicīnnātrijs: 190–220 g/kg

                                 Silīcija dioksīds: 50–150 g/kg

                                 Kalcija karbonāts: 50–150 g/kg

                           Cietā veidā

                        Aktīvās vielas raksturojums

                     Salinomicīnnātrijs,
                     C42H69Na O11,

                        CAS numurs: 55721-31-8,
                     poliētera monokarboksilskābes nātrija sāls, kas iegūta, fermentējot Streptomyces azureus (DSM 32267)
                     Saistītie piemaisījumi:

                                 —

                                 ≤ 10 mg eleofilīna uz kg salinomicīnnātrija

                                 —

                                 ≤ 2 g 17-epi-20-dezoksisalinomicīna uz kg salinomicīnnātrija

                                 —

                                 ≤ 10 g 20-dezoksisalinomicīna uz kg salinomicīnnātrija

                                 —

                                 ≤ 10 g 18,19-dihidrosalinomicīna uz kg salinomicīnnātrija

                                 —

                                 ≤ 10g metilēta salinomicīna uz kg salinomicīnnātrija

                        Analītiskā metode
                         (1)

                     Salinomicīna kvantitatīvai noteikšanai barības piedevā:
                     augstas izšķirtspējas šķidrumhromatogrāfija, izmantojot pēckolonnas derivatizāciju kopā ar spektrofotometrisko noteikšanu (HPLC-PCD-UV-Vis).
                     Salinomicīna kvantitatīvai noteikšanai premiksos un barībā:
                     augstas izšķirtspējas šķidrumhromatogrāfija, izmantojot pēckolonnas derivatizāciju kopā ar spektrofotometrisko noteikšanu (HPLC-PCD-UV-Vis) – EN ISO 14183.

                     Gaļas cāļi

                     —

                     50

                     70

                                 1.

                                 Piedevas barības maisījumā iekļauj premiksa veidā.

                                 2.

                                 Lietošanas pamācībā norāda:
                                 “Bīstams zirgiem un tītariem.
                                 Šī barība satur jonoforu:
                                 vienlaicīga lietošana ar dažām medicīniskām vielām (piemēram, tiamulīnu) var būt kontrindicēta”.

                                 3.

                                 Salinomicīnu nedrīkst jaukt kopā ar citiem kokcidiostatiem.

                                 4.

                                 Atļaujas turētājs paredz un īsteno programmu pēcpārdošanas uzraudzībai attiecībā uz rezistenci pret baktērijām un rezistenci pret Eimeria spp.

                                 5.

                                 Nelietošanas laiks nulle dienas.

                                 6.

                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu, acu un ādas aizsarglīdzekļus.

                     2027. gada 9. novembris

                     150 μg salinomicīnnātrija/kg aknu;
                     40 μg salinomicīnnātrija/kg nieru;
                     15 μg salinomicīnnātrija/kg muskuļu un 150 μg salinomicīnnātrija/kg ādas/tauku.

                     Dējējvistas

                     12 nedēļas

                     50

                     50

            (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2017/822 (2017. gada 15. maijs), ar kuru groza Īstenošanas regulu (ES) Nr. 343/2011, ar ko atver Savienības tarifa kvotas Bosnijas un Hercegovinas izcelsmes vīniem un nosaka to pārvaldību

text:
               16.5.2017

               LV

               Eiropas Savienības Oficiālais Vēstnesis

               L 123/1

         KOMISIJAS ĪSTENOŠANAS REGULA (ES) 2017/822
   (2017. gada 15. maijs),
   ar kuru groza Īstenošanas regulu (ES) Nr. 343/2011, ar ko atver Savienības tarifa kvotas Bosnijas un Hercegovinas izcelsmes vīniem un nosaka to pārvaldību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. pantu,
   tā kā:

               (1)

               2008. gada 16. jūnijā ir parakstīts un 2015. gada 1. jūnijā ir stājies spēkā Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses (2) (“SAN”).

               (2)

               2016. gada 15. decembrī ir parakstīts Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai (3) (“protokols”). Tā parakstīšana Savienības un tās dalībvalstu vārdā un provizoriska piemērošana ir atļauta ar Padomes Lēmumu (ES) 2017/75 (4). Protokolu provizoriski piemēro no 2017. gada 1. februāra.

               (3)

               Protokola 5. pants un IV pielikums no 2017. gada 1. februāra nosaka izmaiņas spēkā esošajās tarifa kvotās Bosnijas un Hercegovinas izcelsmes vīniem. Attiecīgās vīnu kvotas, kuras piemēro pozīcijām ex 2204 10 un ex 2204 21, no 12 800 hl ir palielinātas līdz 25 500 hl, bet vīnu kvotas, kuras piemēro pozīcijām ex 2204 22 un ex 2204 29, no 3 200 hl ir palielinātas līdz 15 100 hl.

               (4)

               SAN precizē, ka atvieglotu nulles nodokli saskaņā ar minētajām tarifa kvotām piešķir ar nosacījumu, ka par šo daudzumu eksportu Bosnija un Hercegovina nemaksā eksporta subsīdijas. Turklāt protokols precizē, ka attiecībā uz 2017. gadu piemēro pilnu kvotu apjomu neatkarīgi no protokola spēkā stāšanās vai provizoriskās piemērošanas datuma.

               (5)

               Lai ieviestu protokolā paredzētās Savienības tarifa kvotas vīnam, būtu attiecīgi jāgroza Komisijas Īstenošanas regula (ES) Nr. 343/2011 (5).

               (6)

               Protokolu piemēro no 2017. gada 1. februāra, un ierosinātie grozījumi tāpēc būtu jāpiemēro no tās pašas dienas.

               (7)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 343/2011 pielikumu aizstāj ar šīs regulas pielikuma tekstu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 1. februāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 15. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV L 164, 30.6.2015., 2. lpp.

      (3)  OV L 12, 17.1.2017., 3. lpp.

      (4)  Padomes 2016. gada 21. novembra Lēmums (ES) 2017/75 par to, lai Savienības un tās dalībvalstu vārdā parakstītu un provizoriski piemērotu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, lai ņemtu vērā Horvātijas Republikas pievienošanos Eiropas Savienībai (OV L 12, 17.1.2017., 1. lpp.).

      (5)  Komisijas 2011. gada 8. aprīļa Īstenošanas regula (ES) Nr. 343/2011, ar ko atver Savienības tarifa kvotas Bosnijas un Hercegovinas izcelsmes vīniem un nosaka to pārvaldību (OV L 96, 9.4.2011., 12. lpp.).

      PIELIKUMS
      “
            PIELIKUMS

               Savienībā importēto Bosnijas un Hercegovinas izcelsmes vīnu tarifa kvotas

                        Kārtas numurs

                        KN kods (1)

                           Taric – apakšgrupa

                        Apraksts

                        Gada kvotas apjoms (hl) (2)

                        Tarifa kvotas nodoklis (3)

                        09.1528

                        2204 10 93

                        “Kvalitatīvs dzirkstošais vīns; citāds svaigo vīnogu vīns tarā, kuras ietilpība ir 2 litri vai mazāka”

                        25 500

                        Atbrīvojums

                        2204 10 94

                        2204 10 96

                        2204 10 98

                        2204 21 06

                        2204 21 07

                        2204 21 08

                        2204 21 09

                        ex 2204 21 93

                        19, 29, 31, 41 un 51

                        ex 2204 21 94

                        19, 29, 31, 41 un 51

                        2204 21 95

                        ex 2204 21 96

                        11, 21, 31, 41 un 51

                        2204 21 97

                        ex 2204 21 98

                        11, 21, 31, 41 un 51

                        09.1529

                        2204 22 10

                        Citāds svaigo vīnogu vīns tarā, kuras ietilpība ir lielāka par 2 litriem, bet nepārsniedz 10 litrus

                        15 100

                        Atbrīvojums

                        2204 22 93

                        11, 21, 31, 41 un 51

                        ex 2204 22 94

                        2204 22 95

                        11, 21, 31, 41 un 51

                        ex 2204 22 96

                        2204 22 97

                        11, 21, 31, 41 un 51

                        2204 22 98

                        2204 29 10

                        2204 29 93

                        ex 2204 29 94

                        11, 21, 31, 41 un 51

                        2204 29 95

                        ex 2204 29 96

                        11, 21, 31, 41 un 51

                        2204 29 97

                        ex 2204 29 98

                        11, 21, 31, 41 un 51

                  ”

         (1)  Neatkarīgi no kombinētās nomenklatūras interpretācijas noteikumiem preču aprakstu formulējumi uzskatāmi tikai par orientējošiem; preferenču sistēmu šā pielikuma kontekstā nosaka, pamatojoties uz KN kodiem. Ja ir norādīti ex KN kodi, tad preferences sistēmu nosaka, izmantojot gan KN kodu, gan attiecīgo aprakstu.

         (2)  Pēc vienas no Pusēm lūguma var rīkot apspriedes, lai pielāgotu kvotas, pārvietojot daudzumus no kvotas, ko piemēro pozīcijām ex 2204 22 un ex 2204 29 (kārtas numurs 09.1529), uz kvotu, ko piemēro pozīcijām ex 2204 10 un ex 2204 21 (kārtas numurs 09.1528). Attiecībā uz 2017. gadu piemēro pilnu kvotu apjomu neatkarīgi no protokola spēkā stāšanās vai provizoriskās piemērošanas datuma.

         (3)  VI1 sertifikātā, kas noteikts saskaņā ar 43. pantu Komisijas 2008. gada 27. jūnija Regulā (EK) Nr. 555/2008, ar ko nosaka sīki izstrādātus īstenošanas noteikumus Padomes Regulai (EK) Nr. 479/2008 par vīna tirgus kopējo organizāciju attiecībā uz atbalsta programmām, tirdzniecību ar trešām valstīm, ražošanas potenciālu un kontroli vīna nozarē (OV L 170, 30.6.2008., 1. lpp.), norāda atbilstību šādai prasībai: “Par šajā sertifikātā uzskaitītajiem produktiem eksporta subsīdijas nemaksā.”


title: Komisijas Īstenošanas regula (ES) Nr. 1271/2012 ( 2012. gada 21. decembris ), ar ko atkāpjas no dažiem noteikumiem Regulā (EK) Nr. 1122/2009 attiecībā uz pieteikumu iesniegšanas iespējām atbalsta saņemšanai saskaņā ar vienotā maksājuma shēmu 2012. gadam un par tiesību uz maksājumu piešķiršanu vai to vienības vērtības palielināšanu no valsts rezerves 2012. gadā, un attiecībā uz vienotā pieteikuma saturu, Regulā (EK) Nr. 1120/2009 attiecībā uz tiesību uz maksājumu deklarāciju 2012. gadā un Padomes Regulā (EK) Nr. 73/2009 attiecībā uz atbilstības nosacījumu pārbaudi pirms maksājumiem un datumu, kurā zemes gabaliem jābūt lauksaimnieku rīcībā

text:
               28.12.2012

               LV

               Eiropas Savienības Oficiālais Vēstnesis

               L 357/10

         KOMISIJAS ĪSTENOŠANAS REGULA (ES) Nr. 1271/2012
   (2012. gada 21. decembris),
   ar ko atkāpjas no dažiem noteikumiem Regulā (EK) Nr. 1122/2009 attiecībā uz pieteikumu iesniegšanas iespējām atbalsta saņemšanai saskaņā ar vienotā maksājuma shēmu 2012. gadam un par tiesību uz maksājumu piešķiršanu vai to vienības vērtības palielināšanu no valsts rezerves 2012. gadā, un attiecībā uz vienotā pieteikuma saturu, Regulā (EK) Nr. 1120/2009 attiecībā uz tiesību uz maksājumu deklarāciju 2012. gadā un Padomes Regulā (EK) Nr. 73/2009 attiecībā uz atbilstības nosacījumu pārbaudi pirms maksājumiem un datumu, kurā zemes gabaliem jābūt lauksaimnieku rīcībā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 142. panta c) un r) punktu,
   tā kā:

               (1)

               Regulas (EK) Nr. 73/2009 41. panta 3. punktā ir paredzēta iespēja dalībvalstīm, kas nepiemēro minētās regulas 68. panta 1. punkta c) apakšpunktu, izmantot valsts rezervi, ievērojot konkrētus nosacījumus. Piemērojot šo pantu, dalībvalstis var palielināt vienības vērtību un/vai lauksaimniekiem piešķirto tiesību uz maksājumu skaitu. Saskaņā ar Komisijas Regulas (EK) Nr. 1122/2009 (2) 15. panta 1. punktu pieteikumi tiesību uz maksājumu piešķiršanai vai paplašināšanai saskaņā ar vienreizējo maksājumu shēmu Regulas (EK) Nr. 73/2009 41. panta nolūkos ir jāiesniedz līdz datumam, kas jānosaka dalībvalstīm. Šis datums ir ne vēlāk kā 15. maijā vai – Igaunijā, Latvijā, Lietuvā, Somijā un Zviedrijā – ne vēlāk kā 15. jūnijā.

               (2)

               Saskaņā ar Regulas (EK) Nr. 1122/2009 11. panta 1. punktu lauksaimnieks, kurš pieprasa atbalstu saskaņā ar kādu no platībatkarīgā atbalsta shēmām, var iesniegt tikai vienu vienotu pieteikumu gadā.

               (3)

               Saskaņā ar Regulas (EK) Nr. 1122/2009 11. panta 2. punktu vienoto pieteikumu iesniedz līdz datumam, kas jānosaka dalībvalstīm, bet ne vēlāk kā 15. maijā vai – Igaunijā, Latvijā, Lietuvā, Somijā un Zviedrijā – ne vēlāk kā 15. jūnijā.

               (4)

               Tā kā nelabvēlīgi laikapstākļi ietekmē dažus no nozīmīgākajiem graudu piegādātājiem, barības cenas pastāvīgi aug, un vairākas dalībvalstis saskaras ar ekonomiskās situācijas saasināšanos lauku saimniecībās, kurām 2012. gada beigās radušās nopietnas finansiālas grūtības. Ņemot vērā, ka lauku saimniecību ekonomiskās situācijas pasliktinājumam varētu būt ilgtermiņa un plašākas sekas, būtu lietderīgi atļaut dalībvalstīm 2012. gadā piemērot Regulas (EK) Nr. 73/2009 41. panta 3. punktu.

               (5)

               Tā kā pieteikumu termiņš tiesību uz maksājumu no valsts rezerves piešķiršanai vai to vienības vērtības palielināšanai saskaņā ar Regulas (EK) Nr. 1122/2009 15. panta 1. punktu 2012. gadam ir beidzies, ir lietderīgi ļaut tām dalībvalstīm, kas 2012. gadam vēlas piemērot Regulas (EK) Nr. 73/2009 41. panta 3. punktu, noteikt jaunu termiņu vai palielināt vienības vērtību saistībā ar tiesību uz maksājumu no valsts rezerves piešķiršanu.

               (6)

               Turklāt attiecībā uz šo dalībvalstu lauksaimniekiem ir lietderīgi atkāpties no prasības saskaņā ar Regulas (EK) Nr. 1122/2009 11. panta 1. punktu iesniegt vienu vienotu pieteikumu gadā.

               (7)

               Pie tam attiecībā uz tiem lauksaimniekiem, kuri vēlas izmantot Regulas (EK) Nr. 73/2009 41. panta 3. punktu, nepieciešama atkāpe no termiņa, kāds noteikts saskaņā ar Regulas (EK) Nr. 1122/2009 11. panta 2. punktu.

               (8)

               Saskaņā ar Regulas (EK) Nr. 1122/2009 12. panta 5. punktu vienotā maksājuma shēmas pirmajā piemērošanas gadā vai pirmajā gadā, kad vienotā maksājuma shēmā ievieš jaunas nozares, dalībvalstis var atkāpties no Regulas (EK) Nr. 1122/2009 12. panta noteikumiem, ja tiesības uz maksājumu vēl nav galīgi noteiktas pēdējā dienā, kas noteikta vienotā pieteikuma iesniegšanai. Ir nepieciešams paredzēt līdzīgu atkāpi saistībā ar tiesību uz maksājumu piešķiršanu vai to vienības vērtības palielināšanu, pamatojoties uz Regulas (EK) Nr. 73/2009 41. panta 3. punktu, ja šāda piešķiršana vai palielināšana vēl nav galīgi noteiktas.

               (9)

               Saskaņā ar Komisijas Regulas (EK) Nr. 1120/2009 (3) 8. panta 1. punktu tiesības uz maksājumu var deklarēt apmaksai tikai vienreiz gadā tas lauksaimnieks, kuram tās ir pēdējā dienā, kad var iesniegt vienoto pieteikumu. Ir lietderīgi atkāpties no šīs prasības.

               (10)

               Saskaņā ar Regulas (EK) Nr. 73/2009 35. panta 1. punktu gabaliem, kuri atbilst hektāriem, par kuriem ir tiesības pretendēt uz atbalstu, un kuri deklarēti saistībā ar visām tiesībām uz maksājumu, ir jābūt lauksaimnieka rīcībā dalībvalsts noteiktajā datumā. Šis datums nav vēlāk par datumu, kas attiecīgajā dalībvalstī noteikts atbalsta pieteikuma grozīšanai.

               (11)

               Attiecībā uz tiesībām uz maksājumu, kas tiks piešķirtas vai kuru vienības vērtība tiks palielināta saskaņā ar Regulas (EK) Nr. 73/2009 41. panta 3. punktu, ir jāatkāpjas no lauksaimnieku saistībām attiecībā uz termiņu, kas noteikts minētās regulas 35. panta 1. punktā.

               (12)

               Saskaņā ar Regulas (EK) Nr. 73/2009 29. panta 3. punktu maksājumus saskaņā ar I pielikumā minētajām atbalsta shēmām neveic, pirms nav pabeigtas pārbaudes attiecībā uz atbilstības nosacījumiem, kuras jāveic attiecīgajai dalībvalstij saskaņā ar minētās regulas 20. pantu.

               (13)

               Atbilstības nosacījumi, kas ir jāpārbauda dalībvalstīm, kuras ir saistītas ar tiesību uz maksājumu piešķiršanu vai vienības vērtības palielināšanu saskaņā ar Regulas (EK) Nr. 73/2009 41. panta 3. punktu, pamatojoties uz vienu vai vairākām atkāpēm, kas noteiktas šajā regulā, var atšķirties no atbalsta piešķiršanas nosacījumiem, kurus pašreiz īsteno saskaņā ar vienotā maksājuma shēmu. Šādā gadījumā jauno atbilstības nosacījumu pārbaude saskaņā ar Regulas (EK) Nr. 73/2009 29. panta 3. punktu neatļauj veikt maksājumus par atbalsta shēmām, kuras nav saistītas ar minētās regulas 41. panta 3. punkta piemērošanu, pirms nav pabeigtas pārbaudes attiecībā uz atbilstības nosacījumiem. Lai izvairītos no šādas situācijas, jāparedz atkāpšanās no Regulas (EK) Nr. 73/2009 29. panta 3. punkta attiecībā uz tiesību uz maksājumu piešķiršanu vai vienības vērtības palielināšanu saskaņā ar minētās regulas 41. panta 3. punktu.

               (14)

               Turklāt saskaņā ar Regulas (EK) Nr. 73/2009 29. panta 2. punktu maksājumi jāveic laikposmā no 1. decembra līdz nākamā kalendārā gada 30. jūnijam. Atkāpjoties no šā noteikuma, Komisija var paredzēt avansa maksājumus pirms 1. decembra. Šādu atkāpi piešķir Komisijas Īstenošanas regula (ES) Nr. 776/2012 (4), saskaņā ar kuru dalībvalstis, sākot no 2012. gada 16. oktobra, var izmaksāt avansa maksājumus līdz noteiktam robežai no tiešajiem maksājumiem attiecībā uz pieteikumiem, kas iesniegti 2012. gadā. Atkāpe no Regulas (EK) Nr. 73/2009 29. panta 3. punkta tāpēc būtu jāpiešķir ar atpakaļejošu spēku no 2012. gada 16. oktobra, lai ļautu veikt maksājumu, ievērojot pabeigtu atbilstības nosacījumu pārbaudi, attiecībā uz tām atbalsta shēmām, kuras nav saistītas ar minētās regulas 41. panta 3. punkta piemērošanu.

               (15)

               Šajā regulā paredzētās atkāpes attiecas uz 2012. kalendāro gadu. Tāpēc šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

               (16)

               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,

         IR PIEŅĒMUSI ŠO REGULU.
   1. pants
   Atkāpes no Regulas (EK) Nr. 1122/2009
   1.   Atkāpjoties no Regulas (EK) Nr. 1122/2009 15. panta 1. punkta, par 2012. gadu dalībvalstis var atļaut lauksaimniekiem iesniegt pieteikumu tiesību uz maksājumu piešķiršanai vai vienības vērtības palielināšanai saskaņā ar Regulas (EK) Nr. 73/2009 41. panta 3. punktu vēlākais līdz 2013. gada 31. janvārim.
   2.   Atkāpjoties no Regulas (EK) Nr. 1122/2009 11. panta 1. punkta pirmās daļas, par 2012. gadu lauksaimniekiem, kuri iesnieguši vienotu atbalsta pieteikumu saskaņā ar kādu no platībatkarīgā atbalsta shēmām līdz datumam, ko nosaka dalībvalstis saskaņā ar minētās regulas 11. panta 2. punkta noteikumiem, un kas saskaņā ar šā panta 1. punktu ir iesnieguši pieteikumu tiesību uz maksājumu piešķiršanai vai vienības vērtības palielināšanai, var iesniegt atsevišķu pieteikumu par atbalstu Regulas (EK) Nr. 73/2009 41. panta 3. punkta nolūkiem vēlākais līdz 2013. gada 31. janvārim.
   3.   Atkāpjoties no Regulas (EK) Nr. 1122/2009 11. panta 2. punkta pirmās daļas, par 2012. gadu dalībvalstis var atļaut lauksaimniekiem, kuri saskaņā ar šā panta 1. punktu iesnieguši pieteikumu tiesību uz maksājumu piešķiršanai vai vienības vērtības palielināšanai un kuri nav iesnieguši vienoto pieteikumu, kas minēts šā panta otrajā punktā, iesniegt vienoto atbalsta pieteikumu saskaņā ar Regulas (EK) Nr. 73/2009 41. panta 3. punktu vēlākais līdz 2013. gada 31. janvārim.
   4.   Pieteikumu tiesību uz maksājumu piešķiršanai vai vienības vērtības palielināšanai, kas iesniegts saskaņā ar 1. punktu, uzskata par atsevišķu atbalsta pieteikumu vai vienotu atbalsta pieteikumu saskaņā ar 2. un 3. punktu.
   5.   Ja piemēro šā panta 1. punktu, dalībvalstis var atkāpties no Regulas (EK) Nr. 1122/2009 12. panta noteikumiem par tiesību uz maksājumu piešķiršanu vai vienības vērtības palielināšanu, ja tās vēl nav galīgi noteiktas pēdējā dienā, kas noteikta šā panta 2. un 3. punktā.
   2. pants
   Atkāpes no Regulas (EK) Nr. 1120/2009
   Atkāpjoties no Regulas (EK) Nr. 1120/2009 8. panta 1. punkta pirmās daļas, par 2012. gadu tiesības uz maksājumu, kuru vienības vērtību palielina saskaņā ar šīs regulas 1. pantu, attiecīgo vienības vērtības pieaugumu var deklarēt maksājumam lauksaimnieks, kura rīcībā tā ir 2013. gada 31. janvārī.
   Tiesības uz maksājumiem, kas no jauna piešķirtas lauksaimniekiem, un to tiesību uz maksājumu palielinājumus, kuru vienības vērtība ir palielināta saskaņā ar šīs regulas 1. pantu, uzskata par deklarētiem 2012. kalendārajam gadam.
   3. pants
   Atkāpes no Regulas (EK) Nr. 73/2009
   1.   Nevienu maksājumu, kas saistīts ar tiesību uz maksājumu piešķiršanu vai vienības vērtības palielināšanu saskaņā ar Regulas (EK) Nr. 73/2009 41. panta 3. punktu, 2012. kalendārajam gadam nevar veikt, pirms nav pabeigta to atbilstības nosacījumu pārbaude, ko šim atbalstam piemēro attiecīgā dalībvalsts, ja tā izmanto vienu vai vairākas atkāpes, kas noteiktas šīs regulas 1. un 2. pantā.
   2.   Atkāpjoties no Regulas (EK) Nr. 73/2009 29. panta 3. punkta, maksājumus saskaņā ar minētās regulas I pielikumā uzskaitītajām atbalsta shēmām, izņemot atbalstu, kas minēts šā panta 1. punktā, 2012. kalendārajam gadam var veikt neatkarīgi no tā, vai ir pabeigta to atbilstības nosacījumu pārbaude, kurus piemēro attiecībā uz atbalstu, kas minēts šā panta 1. punktā.
   3.   Atkāpjoties no Regulas (EK) Nr. 73/2009 35. panta 1. punkta, zemes gabali, kuri atbilst hektāriem, par kuriem ir tiesības pretendēt uz atbalstu, saistībā ar visām tiesībām uz maksājumu, kuras ir piešķirtas no jauna vai kuru vienības vērtība ir palielināta saskaņā ar minētās regulas 41. panta 3. punktu, pamatojoties uz vienu vai vairākām atkāpēm, kas noteiktas šīs regulas 1. un 2. pantā, ir attiecīgo lauksaimnieku rīcībā 2013. gada 31. janvārī.
   4. pants
   Stāšanās spēkā un piemērošana
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   Regulas 3. panta 1. un 2. punktu piemēro no 2012. gada 16. augusta.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 21. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 30, 31.1.2009., 16. lpp.

      (2)  OV L 316, 2.12.2009., 65. lpp.

      (3)  OV L 316, 2.12.2009., 1. lpp.

      (4)  OV L 231, 28.8.2012., 8. lpp.


title: Padomes Īstenošanas regula (ES) Nr. 580/2010 ( 2010. gada 29. jūnijs ), ar ko groza Regulu (EK) Nr. 452/2007 par galīgā antidempinga maksājuma uzlikšanu, inter alia , Ukrainas izcelsmes gludināmo dēļu importam

text:
               2.7.2010

               LV

               Eiropas Savienības Oficiālais Vēstnesis

               L 168/12

         PADOMES ĪSTENOŠANAS REGULA (ES) Nr. 580/2010
   (2010. gada 29. jūnijs),
   ar ko groza Regulu (EK) Nr. 452/2007 par galīgā antidempinga maksājuma uzlikšanu, inter alia, Ukrainas izcelsmes gludināmo dēļu importam
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 1225/2009 (2009. gada 30. novembris) par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 11. panta 3. punktu,
   ņemot vērā priekšlikumu, ko Eiropas Komisija iesniedza pēc apspriešanās ar Padomdevēju komiteju,
   tā kā:
   1.   PROCEDŪRA

   1.1.   Spēkā esošie pasākumi

               (1)

               Padome ar Regulu (EK) Nr. 452/2007 (2) (“sākotnējā regula”) uzlika galīgo antidempinga maksājumu, inter alia, Ukrainas izcelsmes gludināmo dēļu importam. Pasākumi ir ad valorem maksājums ar likmi 9,9 %.

         1.2.   Pārskatīšanas pieprasījums

               (2)

               Komisija 2008. gada augustā atbilstīgi pamatregulas 11. panta 3. punktam saņēma pieprasījumu veikt daļēju starpposma pārskatīšanu (“starpposma pārskatīšana”). Pieprasījuma papildināšanu pabeidza 2008. gada decembrī. Pieprasījumu, kurš attiecās tikai uz dempinga pārbaudi, iesniedza Ukrainas ražotājs eksportētājs Eurogold Industries Ltd. (“pieprasījuma iesniedzējs” vai “EGI”). Pieprasījuma iesniedzējs sadarbojās izmeklēšanā, kuras rezultātā tika iegūti sākotnējā regulā izklāstītie konstatējumi un secinājumi (“sākotnējā izmeklēšana”). Antidempinga maksājums, ko piemēro pieprasījuma iesniedzējam, kas ir vienīgais zināmais attiecīgā ražojuma ražotājs eksportētājs Ukrainā, ir 9,9 %.

               (3)

               Pieprasījuma iesniedzējs savā pieprasījumā apgalvoja, ka apstākļi, uz kuru pamata bija noteikti pasākumi, ir mainījušies un ka šīs pārmaiņas ir ilgstošas. Pieprasījuma iesniedzējs sniedza prima facie pierādījumus tam, ka pasākuma turpmāka piemērošana pašreizējā līmenī, lai neitralizētu dempingu, vairs nav nepieciešama.

         1.3.   Pārskatīšanas sākšana

               (4)

               Apspriedusies ar Padomdevēju komiteju un konstatējusi, ka ir pietiekami daudz pierādījumu, lai sāktu starpposma pārskatīšanu, Komisija saskaņā ar pamatregulas 11. panta 3. punktu nolēma sākt daļēju starpposma pārskatīšanu vienīgi attiecībā uz dempinga pārbaudi, ciktāl tas skar EGI. Komisija 2009. gada 9. aprīlīEiropas Savienības Oficiālajā Vēstnesī
                   (3) publicēja paziņojumu par izmeklēšanas sākšanu (“paziņojums par sākšanu”) un to sāka.

         1.4.   Attiecīgais ražojums un līdzīgs ražojums

               (5)

               Ražojums, uz kuru attiecas starpposma pārskatīšana, ir tas pats, kas apskatīts sākotnējā izmeklēšanā, t. i., Ukrainas izcelsmes gludināmie dēļi, proti, iebūvēti vai neiebūvēti, ar tvaiku uzsūcošu virsmu un/vai ar uzkarstošu virsmu, un/vai ar piepūšamu virsmu vai bez tās, ieskaitot gludināmo dēli piedurknēm, un to svarīgākās sastāvdaļas, t. i., kājas, virsma un metāla rāmis, kurus pašlaik klasificē ar KN kodu ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 un ex 8516 90 00.

               (6)

               Ražojumam, ko ražo un pārdod Ukrainā, un ražojumam, ko eksportē uz Savienību, ir vienādas fizikālās un tehniskās pamatīpašības un izmantošanas veidi, tādēļ šos ražojumus uzskata par līdzīgiem pamatregulas 1. panta 4. punkta nozīmē.

         1.5.   Personas, uz kurām attiecas procedūra

               (7)

               Komisija oficiāli paziņoja Savienības ražošanas nozarei, pieprasījuma iesniedzējam un eksportētājvalsts iestādēm par starpposma pārskatīšanas sākšanu. Ieinteresētajām personām bija dota iespēja rakstiski darīt zināmu savu viedokli un tikt uzklausītām.

               (8)

               Komisija nosūtīja pieprasījuma iesniedzējam anketu un šim nolūkam noteiktajā termiņā saņēma atbildi. Komisija ieguva un pārbaudīja visu informāciju, ko tā uzskatīja par vajadzīgu, lai noteiktu dempingu, un veica pārbaudes apmeklējumu minētā pieprasījuma iesniedzēja telpās:

                           —

                              Eurogold Industries Ltd., Zhitomir, Ukrainā,

                           —

                           un saistītajā uzņēmumā Eurogold Service Zumbühl & Co., Zug, Šveicē (“EGS”).

         1.6.   Izmeklēšanas periods

               (9)

               Izmeklēšana attiecās uz laikposmu no 2008. gada 1. janvāra līdz 31. decembrim (“izmeklēšanas periods” vai “IP”).

         2.   IZMEKLĒŠANAS REZULTĀTI

   2.1.   Normālā vērtība

               (10)

               Lai noteiktu normālo vērtību, vispirms noteica, vai EGI līdzīgā ražojuma pārdevumu kopējais apjoms iekšzemes tirgū neatkarīgiem klientiem bija uzskatāms par reprezentatīvu salīdzinājumā ar tā kopējo apjomu, kas bija pārdots eksportam uz Savienību. Saskaņā ar pamatregulas 2. panta 2. punktu pārdevumus iekšzemes tirgū uzskata par reprezentatīviem, ja kopējais pārdevumu apjoms iekšzemes tirgū ir vismaz 5 % no attiecīgā ražojuma pārdevumu kopējā apjoma, kas pārdots uz Savienību. Tika konstatēts, ka EGI kopējie līdzīgā ražojuma pārdevumi iekšzemes tirgū bija reprezentatīvi.

               (11)

               Par katru ražojuma veidu, kuru EGI bija pārdevis iekšzemes tirgū un kas bija tieši salīdzināms ar eksportam uz Savienību pārdotā ražojuma veidu, tika noteikts, vai pārdošanas apjoms iekšzemes tirgū ir bijis pietiekami reprezentatīvs pamatregulas 2. panta 2. punkta nozīmē. Konkrēta ražojuma veida pārdevumu apjomu iekšzemes tirgū uzskatīja par pietiekami reprezentatīvu, ja izmeklēšanas periodā minētā veida ražojumu kopējais pārdevumu apjoms neatkarīgiem klientiem iekšzemes tirgū bija vismaz 5 % no uz Savienību eksportētā līdzīgā ražojuma veida kopējā pārdevumu apjoma.

               (12)

               Turklāt atbilstīgi pamatregulas 2. panta 4. punktam tika pārbaudīts, vai katra ražojumu veida pārdevumus iekšzemes tirgū var uzskatīt par tādiem, kas veikti parastajā tirdzniecības apritē. To darīja, nosakot katra eksportētā attiecīgā ražojuma veida rentablo iekšzemes pārdevumu īpatsvaru iekšzemes tirgū, kas IP laikā veikti neatkarīgiem klientiem.

               (13)

               Ražojuma veidiem, kuriem vairāk nekā 80 % no pārdevumu apjoma iekšzemes tirgū bija lielāki par izmaksām un vidējā svērtā pārdevumu cena bija vienāda vai lielāka par ražošanas izmaksām, normālo vērtību ražojuma veidam aprēķināja kā visu attiecīgā veida pārdevumu faktisko iekšzemes cenu vidējo svērto vērtību, neņemot vērā, vai minētie pārdevumi bija rentabli.

               (14)

               Ja kāda ražojuma veida rentablo pārdevumu apjoms bija mazāks par 80 % vai vienāds ar 80 % no minētā veida pārdevumu kopējā apjoma vai ja minētā veida vidējā svērtā cena bija mazāka par vienības ražošanas izmaksām, normālo vērtību noteica, izmantojot faktisko pārdošanas cenu iekšzemes tirgū, ko aprēķināja kā vidējo svērto cenu vienīgi attiecīgā veida rentablajiem pārdevumiem, kas IP laikā veikti iekšzemes tirgū.

               (15)

               Ja normālās vērtības noteikšanai nevarēja izmantot EGI pārdotā ražojuma veida iekšzemes tirgus cenas, normālo vērtību aprēķināja saskaņā ar pamatregulas 2. panta 3. punktu.

               (16)

               Aprēķinot normālo vērtību saskaņā ar pamatregulas 2. panta 3. punktu, pārdošanas, vispārējo un administratīvo izmaksu un peļņas apmēri saskaņā ar pamatregulas 2. panta 6. punktu pamatoti ar faktiskajiem datiem par parastā tirdzniecības apritē notikušu līdzīgā ražojuma ražošanu un pārdošanu, ko veicis EGI.

               (17)

               Pēc konstatējumu izpaušanas EGI apgalvoja, ka procentu likme attiecībā uz pārdošanas, vispārējām un administratīvajām izmaksām, ko izmantoja, aprēķinot normālo vērtību, neatbilda procentu likmei attiecībā uz pārdevumiem iekšzemes tirgū parastajā tirdzniecības apritē un ka šajā ziņā bija noteiktas pārāk lielas atsevišķas aprēķinātās normālās vērtības.

               (18)

               Apgalvojumu pārbaudīja, taču konstatēja, ka tam nav pamata, jo izmantotā pārdošanas, vispārējo un administratīvo izmaksu procentu likme attiecās arī uz pārdevumiem iekšzemes tirgū un bija tā pati neatkarīgi no tā, vai tirdzniecību veica parastajā apritē, jo to izsaka procentuāli no apgrozījuma. Tāpēc prasību noraidīja.

         2.2.   Eksporta cena

               (19)

                  EGI veica eksporta pārdevumus uz Savienību tieši neatkarīgiem klientiem vai ar saistītā uzņēmuma EGS (atrodas Šveicē) starpniecību.

               (20)

               Ja eksporta pārdevumi uz Savienību tika veikti tieši neatkarīgiem klientiem Savienībā, eksporta cenas noteica, pamatojoties uz faktiski samaksāto vai maksājamo cenu par attiecīgo ražojumu saskaņā ar pamatregulas 2. panta 8. punktu.

               (21)

               Ja eksporta pārdevumus uz Savienību realizēja ar saistītā uzņēmuma EGS starpniecību, kas veica visas importa funkcijas saistībā ar precēm, kuras nonāca brīvā apritē Savienībā, proti, veica visas saistītā importētāja funkcijas, eksporta cenu noteica saskaņā ar pamatregulas 2. panta 9. punktu, pamatojoties uz cenām, par kurām importētos ražojumus pirmo reizi pārdeva tālāk neatkarīgam pircējam. Šajā nolūkā veica korekcijas, lai ņemtu vērā visas izmaksas, kas radušās no importēšanas brīža līdz pārdošanai tālāk, kā arī uzkrāto peļņu, lai noteiktu ticamu eksporta cenu. Šajā nolūkā izmantoja to pašu peļņas likmi kā sākotnējā izmeklēšanā, jo nebija pieejama jauna informācija no neatkarīgiem importētājiem par uzkrāto peļņu.

               (22)

               Atbilstoši pamatregulas 11. panta 10. punktam EGI apgalvoja, ka samaksātais antidempinga maksājums nav jāatskaita kā izmaksas, jo tas ir pienācīgi atspoguļots tālākpārdošanas cenās, ja eksporta cenu nosaka saskaņā ar pamatregulas 2. panta 9. punktu.

               (23)

               Šajā sakarā pārbaudīja prasībai pievienotos pierādījumus, kuros ietilpa virkne pārdošanas cenas aprēķinu. Tomēr iesniegtie aprēķini attiecās tikai uz dažiem pārdotajiem modeļiem IP un liecināja, ka ne visos gadījumos pārdošanas cena pilnībā atspoguļoja antidempinga maksājumu. Tāpēc sniegtie pierādījumi netika uzskatīti par izšķirošiem, lai noteiktu, vai antidempinga maksājums tika atspoguļots tālākpārdošanas cenās. Tādējādi prasība tika noraidīta un antidempinga maksājumu atskaitīja kā izmaksas, saskaņā ar pamatregulas 2. panta 9. punktu nosakot ar EGS starpniecību veikto pārdevumu uz Savienību eksporta cenu.

               (24)

               Pēc konstatējumu izpaušanas EGI atkārtoti iesniedza prasību. Tomēr tas neiesniedza jaunus pierādījumus vai argumentus, kas apstiprinātu minēto prasību. Tāpēc prasību noraidīja.

         2.3.   Salīdzinājums

               (25)

               Normālo vērtību un eksporta cenu salīdzināja, pamatojoties uz ražotāja cenu. Lai nodrošinātu taisnīgu normālās vērtības un eksporta cenas salīdzinājumu saskaņā ar pamatregulas 2. panta 10. punktu, attiecīgos un pamatotos gadījumos korekciju veidā tika pienācīgi ņemtas vērā transporta izmaksas, iepakošanas izmaksas, kredīta izmaksas un komisijas maksas.

               (26)

               Pēc konstatējumu izpaušanas tika atrasta aprēķinu kļūda, proti, valūtas konvertēšanas kļūda saistībā ar atsevišķām iepakošanas izmaksu korekcijām. To izlaboja un attiecīgi pārskatīja dempinga starpības aprēķinu.

               (27)

               Turklāt pēc konstatējumu izpaušanas EGI apgalvoja, ka, aprēķinot normālo vērtību, nav jāņem vērā korekcijas attiecībā uz pārdevumiem iekšzemes tirgū, kuri netiek veikti parastajā tirdzniecības apritē, un, tā kā nav veikti citi attiecīgā ražojuma veida pārdevumi, jāizmanto vidējās korekcijas vērtības, kuras piemēro citiem ražojumu veidu pārdevumiem parastajā tirdzniecības apritē, jo tikai tās atspoguļotu izmaksas, kas ir iekļautas pārdošanas, vispārējās un administratīvajās izmaksās, ko izmantoja normālās vērtības aprēķināšanai.

               (28)

               Šo prasību izskatīja, tomēr nepieņēma, jo korekcijas izmanto tikai salīdzināšanai un parasti atspoguļo faktiskās izmaksas, kas raksturīgas katram darījumam, un tās ir objektīvs elements un tādēļ nav atkarīgas no tā, vai galīgie pārdevumi veikti parastajā tirdzniecības apritē.

               (29)

               Turklāt, izskatot šo prasību, konstatēja, ka, aprēķinot normālās vērtības to ražojumu veidu gadījumā, kuri netiek pārdoti iekšzemes tirgū, izmantotas nepareizas korekciju vērtības. Tās izlaboja, izmantojot vispārējas vidējās korekciju vērtības, ko piemēro visiem pārdevumiem iekšzemes tirgū, un attiecīgi mainīja aprēķinu. EGI apgalvoja, ka šiem ražojumu veidiem jāpiešķir kredīta izmaksu korekcijas, jo kredīta izmaksas tika iekļautas pārdošanas, vispārējās un administratīvajās izmaksās, ko izmantoja normālās vērtības aprēķināšanai. Šo prasību noraidīja, jo attiecīgie ražojuma veidi faktiski nekad nav pārdoti iekšzemes tirgū un tādēļ nebija pierādījumu tam, ka to maksājums ir atlikts. Saistībā ar šo jānorāda, ka kredīta izmaksu korekcijas nepamatojas uz faktiskiem maksājumu termiņiem un izmaksām, bet gan uz alternatīvām izmaksām, kuru pamatā ir maksājumu termiņi, par kuriem vienojas pārdošanas brīdī.

         2.4.   Dempinga starpība

               (30)

               Kā paredzēts pamatregulas 2. panta 11. punktā, katra ražojuma veida vidējo svērto normālo vērtību salīdzināja ar attiecīgā ražojuma atbilstošā veida vidējo svērto eksporta cenu. Šis salīdzinājums liecināja par to, ka tiek veikts dempings.

               (31)

                  EGI dempinga starpība, kas izteikta procentos no neto cenas ar piegādi līdz Savienības robežai pirms nodokļu samaksas, ir 7 %.

               (32)

               Saskaņā ar pamatregulas 11. panta 3. punktu tika arī pārbaudīts, vai konstatējumus varētu uzskatīt par ilgstoša rakstura.

               (33)

               Pieprasījuma iesniedzēja un saistītā uzņēmuma tirdzniecības kanālu strukturālā reorganizācija jau ir pabeigta attiecībā uz lielāko daļu tirdzniecības, un šo reorganizāciju var uzskatīt par ilgstoša rakstura. Tāpēc apstākļi, kuru dēļ tika sākta šī starpposma pārskatīšana, visticamāk, tuvākajā laikā nemainīsies tā, lai ietekmētu starpposma pārskatīšanas konstatējumus. Turklāt izmeklēšanas laikā netika konstatēts neviens aspekts, kas liecinātu, ka jaunie apstākļi nebūs ilgstoši. Tāpēc tiek secināts, ka apstākļu pārmaiņas ir ilgstoša rakstura.

         3.   ANTIDEMPINGA PASĀKUMI

               (34)

               Sākotnējā izmeklēšanā konstatēja, ka EGI ir vienīgais Ukrainas gludināmo dēļu ražotājs eksportētājs. Tāpēc metodika, kas izmantota, lai noteiktu dempinga starpību EGI, tika izmantota, lai noteiktu dempinga starpību visiem Ukrainas attiecīgā ražojuma ražotājiem eksportētājiem.

               (35)

               Tādējādi, ņemot vērā pārskatīšanas izmeklēšanas rezultātus, uzskata par lietderīgu grozīt Ukrainas izcelsmes attiecīgā ražojuma importam piemērojamo antidempinga maksājuma likmi un noteikt to 7 %.

               (36)

               Ieinteresētās personas tika informētas par būtiskajiem faktiem un apsvērumiem, pamatojoties uz kuriem ierosināts grozīt Padomes Regulu (EK) Nr. 452/2007 par galīgā antidempinga maksājuma uzlikšanu, inter alia, Ukrainas izcelsmes gludināmo dēļu importam, un tām tika dota iespēja sniegt piezīmes. To piezīmes attiecīgi tika ņemtas vērā un pienācīgi atspoguļotas šajā regulā,

         IR PIEŅĒMUSI ŠO REGULU.
   1. pants
   Regulas (EK) Nr. 452/2007 1. panta 2. punktā iekļautajā tabulā ierakstu attiecībā uz visiem uzņēmumiem Ukrainā aizstāj ar šādu ierakstu:

                  “Ukraina

                  Visi uzņēmumi

                  7

                  —”

   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2010. gada 29. jūnijā

            Padomes vārdā –

            priekšsēdētāja

         E. ESPINOSA

      (1)  OV L 343, 22.12.2009., 51. lpp.

      (2)  OV L 109, 26.4.2007., 12. lpp.

      (3)  OV C 85, 9.4.2009., 28. lpp.